Държавен вестник, бр. 49, 2009 г., стр. 94

С Т Р .  94
Д Ъ Р Ж А В Е Н   В Е С Т Н И К
Б Р О Й  49
10. изготвя заповеди за настаняване, подгот-
вя сключването на договори за наем/ползване и
организира предаването на имотите на наста-
нените в тях наематели/ползватели.
11. води и съхранява договорно и техническо
досие за наетите/ползвани жилища, ателиета,
гаражи и жилищни помещения в общежития от
жилищния фонд на Министерството на отбра-
ната и на имотите, наети за отдаване под наем;
12. събира наеми и други дължими суми от
наемателите/ползвателите на жилища, атели-
ета, гаражи и на жилищни помещения в обще-
жития от жилищния фонд на Министерството
на отбраната и на имотите, наети за отдаване
под наем;
13. изготвя проектосметна документация за
необходимите финансови средства за извърш-
ване на основни и аварийни ремонти и за обза-
веждане на жилищата, ателиетата, гаражите и
жилищните помещения в общежитията от жи-
лищния фонд на Министерството на отбраната
и на имотите, наети за отдаване под наем;
14. разпределя утвърдените средства в годиш-
ната бюджетна сметка и планира финансовите
средства за включване в бюджетната прогноза
за съответната година извършването на основ-
ните и аварийните ремонти и обзавеждането на
жилищата, ателиетата, гаражите и жилищните
помещения в общежитията от жилищния фонд
на Министерството на отбраната и на имотите,
наети за отдаване под наем;
15. прекратява договорите за наем/ползване
по реда на Закона за задълженията и договори-
те, на основанията, посочени в наредбата и в
договора за наем/ползване;
16. предприема действия за освобождаване
на жилищата, ателиетата, гаражите и на жилищ-
ните помещения от жилищния фонд на Минис-
терството на отбраната и на имотите, наети за
отдаване под наем, заети без правно или на от-
паднало правно основание.
Раздел II
Определяне и степенуване на жилищните
нужди
Чл. 7. (1) На картотекиране като нуждаещи
се от жилище, ателие или гараж подлежат воен-
нослужещи и цивилни служители, ако те и чле-
новете на техните семейства отговарят на след-
ните условия:
 1. имат нужда от жилище, ателие или гараж
в населеното място, в което служат (работят);
 2. не притежават в населеното място, в ко-
ето служат (работят), собственост или вещно
право на ползване върху жилище или вила, год-
ни за постоянно обитаване, респективно върху
ателие или гараж;
 3. не са прехвърляли жилищен имот или вила,
респ. ателие или гараж през последните 5 годи-
ни преди подаването на заявлението за настаня-
ване, с изключение на кандидатстващите за
служебно жилищно помещение в общежитие.
(2) Картотекирането на нуждаещите се лица
се извършва въз основа на заявление-деклара-
ция по образец съгласно приложение № 1, пода-
дено не по-късно от 3 работни дни преди крайния
срок по чл. 5, ал. 1, т. 4 и 5. Заявлението-деклара-
ция се подава в два екземпляра до съответната
жилищна комисия в деловодството по место-
служене (месторабота) с приложени към него
удостоверение, издадено от структурата по уп-
равление на човешките ресурси (по личния със-
тав) за установяване на местослуженето)место-
работата и обстоятелствата по чл. 9, ал. 2, т. 1 и
3 и ал. 3, т. 2, 3 и 7, документи, удостоверяващи
жилищната нужда (посочени в заявлението-дек-
ларация), и декларация на лицето за удостоверя-
ване на обстоятелствата по чл. 7, ал. 1, т. 2 и 3.
Военнослужещите и цивилните служители, кои-
то ползват жилища при условията на свободно
договаряне, представят и договор за наем.
(3) След включване в обявения по реда на
чл. 9, ал. 1 списък на картотекираните лица, в
периодите на последващо картотекиране по
чл. 5, ал. 1, т. 4 и 5 лицата подават само заявле-
ния-декларации в случаи, че няма промяна в
семейното и/или имотното им състояние.
(4) При промяна в семейното и/или имотно-
то състояние картотекираните като нуждаещи
се лица са длъжни в 15-дневен срок да подадат
ново заявление-декларация, в което да посочат
променените обстоятелства, ведно с необходи-
мите документи.
(5) Участващите в международни операции
и мисии извън територията на страната в пери-
одите на картотекиране по чл. 5, ал. 1, т. 4 и 5 не
подават заявления-декларации и за тях е в сила
обявеният преди заминаването им в междуна-
родната операция или мисия списък на карто-
текираните лица по чл. 9, ал. 1.
Чл. 8. (1) При определяне и степенуване на
жилищните нужди включените в картотеката
лица се подреждат в следните категории:
1. военнослужещи от структурите на Минис-
терството на отбраната по чл. 77, ал. 2 от Зако-
на за отбраната и въоръжените сили на Репуб-
лика България;
2. цивилни служители от структурите на
Министерството на отбраната по чл. 77, ал. 2 от
Закона за отбраната и въоръжените сили на
Република България.
 (2) В категориите по ал. 1 нуждаещите се от
жилище се подреждат в групи, както следва:
1. първа група—ползващи за жилища нежи-
лищни помещения, живеещи в жилищни поме-
щения, които са негодни за обитаване, вредни в
санитарно-хигиенно отношение или застраше-
ни от самосрутване и освидетелствани по съот-
ветния ред;
2. втора група—наематели на свободно дого-
варяне;
3. трета група—живеещи при свои близки, в
служебно жилищно помещение в общежитие от
жилищния фонд на Министерството на отбра-